Η **Ζεμφίρα**, (γεννηθείσα Ζεμφίρα Τάλγκατοβνα Ραμάζανοβα, ρωσικά: Земфира Талгатовна Рамазанова‎, την 26 Αυγούστου 1976 στο Ουφά, Μπασκορτοστάν) είναι μια Ρωσίδα καλλιτέχνιδα της ροκ μουσικής. Άρχισε την καριέρα της το 1998 και είναι δημοφιλής στη Ρωσία και άλλες πρώην Σοβιετικές δημοκρατίες. Έως σήμερα η Ζεμφίρα έχει πραγματοποιήσει πάνω από 3 εκατομμύρια πωλήσεις αντίτυπων των δίσκων της.

Βιογραφία
---------

Η Ζεμφίρα γεννήθηκε σε μια τυπική μεσοαστική οικογένεια Τατάρων του Βόλγα, η μητέρα της ήταν γιατρός και ο πατέρας της καθηγητής ιστορίας. Στην ηλικία των 4 η Ζεμφίρα εκδήλωσε ενδιαφέρον για τη μουσική και την επόμενη χρονιά εισήχθηκε σε ένα μουσικό σχολείο (όπου εκπαιδεύτηκε στο πιάνο και τα φωνητικά) και στην ηλικία των 7 ετών έγραψε το πρώτο της τραγούδι. Ο μεγαλύτερος αδελφός της, Ραμίλ, την εισήγαγε στη ροκ μουσική, με την οποία πραγματικά παθιάστηκε – άκουγε Black Sabbath, Ναζαρέτ και Queen, ενώ μάθαινε να παίζει κιθάρα. Στην 7η τάξη η Ζεμφίρα μοίραζε το χρόνο της ανάμεσα στη μουσική και το μπάσκετ, και από το 1990 ήταν αρχηγός της Ρωσικής Γυναικείας Ομάδας Μπάσκετ Νεανίδων. Άρχισε να χάνει το ενδιαφέρον της για την κλασική μουσική, προτιμώντας αντ ' αυτού να συχνάζει με τους φίλους της στους δρόμους της Ούφα και να διασκευάζει τραγούδια των ρωσικών συγκροτημάτων της ροκ, όπως των Kino, Nautilus Pompilius και Aquarium (που έφτασαν στο αποκορύφωμα της δημοτικότητάς τους στις αρχές του '90).

Με την παρότρυνση της μητέρας της, η Ζεμφίρα συνέχισε τις σπουδές της στο πιάνο και αποφοίτησε από το μουσικό σχολείο με άριστα. Την τελευταία χρονιά του λυκείου το μπάσκετ ανταγωνιζόταν τις σχολικές εργασίες, και η τραγουδίστρια προτίμησε τη μουσική από τον αθλητισμό. Στις εισαγωγικές εξετάσεις για το Κολέγιο Καλών Τεχνών του Ούφα πέρασε στο δεύτερο έτος των σπουδών φωνητικής ερμηνείας. Ενώ ήταν φοιτήτρια, τραγούδησε τζαζ και ροκ εν ρολ κομμάτια σε διάφορα τοπικά μπαρ και εστιατόρια με τη συνοδεία του φίλου της, του σαξοφωνίστα Βλαντ Κόλτσιν. Αποφοίτησε με άριστα, και το 1996 ανέλαβε τη θέση του ηχολήπτη στο ραδιοφωνικό σταθμό «Europe Plus» (Ευρώπη Συν).

Τα επόμενα δύο χρόνια η Ζεμφίρα περνούσε τις μέρες της ηχογραφώντας τις διαφημίσεις του σταθμού, και τα βράδια εργαζόταν σε έναν υπολογιστή όπου ηχογράφησε τα τραγούδια που αργότερα έγιναν τα σινγκλς *Почему* (Γιατί), *Снег* (Χιόνι) και *Синоптик* (Μετερεωλόγος). Στις αρχές του 1998 η Ζεμφίρα κάλεσε τους Ρινάτ Αχμαντίγιεβ, Σεργκέι Σοζινώφ, Σεργκέι Μιρολουμπώφ, και Βάντιμ Σολόβυωφ για συνεργασία. Η πρώτη τους επαγγελματική εμφάνιση πραγματοποιήθηκε την 19 Ιουνίου 1999 ως μέρος των εκδηλώσεων εορτασμού της επετείου του τοπικού ραδιοφωνικού σταθμού Silver Rain Ufa. Στη συνέχεια η Ζεμφίρα έστειλε ταινίες πρόμο σε πολλούς Μοσχοβίτες παραγωγούς, ένας εκ των οποίων (ο Ιλία Λαγουτένκο των Mumiy Troll) λάτρεψε το υλικό, και προσκάλεσε την μπάντα για μερικές συνεδρίες στη Μόσχα.

Σταδιοδρομία
------------

### 1999-2005

Οι εργασίες ηχογράφησης και παραγωγής του πρώτου δίσκου πραγματοποιήθηκαν στο στούντιο Μοσφιλμ Μόσχα, μέχρι την 10 Μαΐου 1999 που κυκλοφόρησε ο δίσκος. Οι ενέργειες προώθησης της *Ζεμφίρα* προτού κυκλοφορήσει περιλάμβαναν συχνή εναλλαγή των σινγκλς *СПИД* (AIDS), *Aриведерчи* (Αριβεντέρτσι) και *Ракеты* (Ρουκέτες) στο ραδιόφωνο, καθώς και των βίντεο κλιπ των τραγουδιών. Το συγκρότημα αμέσως ξεκίνησε μια εορταστική περιοδεία για το καλό ξεκίνημα της καριέρας τους, με καλοκαιρινές συναυλίες στο Ούφα, ενώ παράλληλα ηχογραφούσαν τον δεύτερο δίσκο τους με τίτλο *Прости Меня Моя Любовь (Συγχώρεσέ Με Αγάπη Μου)*.

Μετά την κυκλοφορία του *PMML* (ρωσική σύντμηση του *Συγχώρεσέ Με Αγάπη Μου*) τον Μάρτιο του 2000, αυτό που μπορεί να περιγραφεί μόνο ως «Ζεμφιρομανία» σάρωσε τη χώρα. Τα κομμάτια *Искала* (Αναζήτηση) και *Созрела* (¨Ώριμο) έγιναν αμέσως επιτυχίες, και η ομάδα κλήθηκε να ανοίξει το φεστιβάλ Maxidrom. Οι συνεχόμενες περιοδείες κούρασαν το συγκρότημα, που μετά την κυκλοφορία του 3ου δίσκου με τίτλο *14 Εβδομάδες Σιωπής* έκαναν ένα διάλειμμα.

Τον Σεπτέμβριο 2004 η Ζεμφίρα άρχισε σπουδές για πτυχίο Φιλοσοφίας στο Κρατικό Πανεπιστήμιο της Μόσχας, αλλά μετά το πρώτο εξάμηνο πήρε άδεια και τελικά εγκατέλειψε τη σχολή. Την 16 Οκτωβρίου στα Ρωσικά Βραβεία MTV η τραγουδίστρια συμμετείχε στην εκτέλεση του «We Are the Champions» μαζί με το ροκ συγκρότημα Queen.

Την 1 Μαρτίου 2005 κυκλοφόρησε ο 4ος δίσκος τους με τίτλο *Βεντέτα*, ο οποίος περιλάμβανε 15 κομμάτια. Ήταν αποτέλεσμα συνεργασίας με μουσικούς όπως οι: Ιγκόρ Βντόβιν, Κόρνεϋ, Βλαντ Κρέυμερ, Γιούρι Τσάλερ και Όλεγκ Πούνγκιν. Αρχικά ο δίσκος προοριζόταν να ονομαστεί «Λάδι» αλλά τελικά ο τίτλος άλλαξε λίγες μέρες πριν την επίσημη κυκλοφορία του. Πήρε πολλές θετικές κριτικές.

### 2007–σήμερα

Την 14η Φεβρουαρίου κυκλοφόρησε η συλλογή από μουσικά βίντεο με τίτλο *Ζεμφίρα.DVD* , που περιείχε όλα τα βιντεάκια της τραγουδίστριας εκτός από *τα AIDS* και *Κυκλοφορία.*

Τον Μάιο-Ιούνιο 2007 η Ζεμφίρα πραγματοποίησε μία σύντομη περιοδεία με τίτλο «Déjà Vu»(Ντεζαβού, προμνησία), με παραστάσεις σε μικρότερους χώρους (κλαμπ και μικρά θέατρα). Η περιοδεία κορυφώθηκε σε μία παράσταση στο Πράσινο Θέατρο της Μόσχας που κινηματογραφήθηκε από την Ρενάτα Λιτβίνοβα. Το πρόγραμμα των τραγουδιών της περιοδείας επικεντρώθηκε στις στυλάτες διασκευές των κορυφαίων επιτυχιών της τραγουδίστριας, συνήθως εκμοντερνισμένες με ποικίλες τεχνοτροπίες, όπως τζαζ, σκα, μπόσα νόβα, μπλουζ. Στις αρχές Οκτωβρίου κυκλοφόρησε ο νέος δίσκος με τίτλο *Спасибо* (Ευχαριστώ), ο οποίος περιγράφηκε από την Ζεμφίρα ως «πολύ θετικός», συγκριτικά με τον «ανησυχητικό» *Βεντέτα*.

Η ταινία για τη συναυλία με τίτλο *Το* *Πράσινο Θέατρο στη Ζεμφίρα*, που αναμιγνύει μονόλογους της Ζεμφίρα με επιλεγμένα τραγούδια, όπως βιντεοσκοπήθηκαν ζωντανά στο υπαίθριο σόου στη Μόσχα, κυκλοφόρησε σε πολλές ρωσικές αίθουσες ψηφιακού κινηματογράφου την 21η Φεβρουαρίου 2008. Αργότερα κυκλοφόρησε επίσης σε DVD και Blu-ray.

Zemfira[νεκρός σύνδεσμος] in 2008Η Ζεμφίρα το 2008
Η τελική υποστηρικτική συναυλία για το *Ευχαριστώ* πραγματοποιήθηκε την 1η Απριλίου 2008 στο Ολυμπιακό Στάδιο της Μόσχας, και για ορισμένους δημοσιογράφους ήταν η καλύτερη παράσταση της καριέρας της. Αργότερα τον Ιούνιο η Ζεμφίρα τιμήθηκε με το ανεξάρτητο Βραβείο Steppenwolf όπως καθιερώθηκε από τον κριτικό μουσικής Άρτεμι Τρόιτσκυ. Κέρδισε σε δύο κατηγορίες: της Καλύτερης Παράστασης (στο Ολυμπιακό Στάδιο) και του Καλύτερου Άλμπουμ (*Ευχαριστώ*). Η ταινία-συναυλία *Το* *Πράσινο Θέατρο στη Ζεμφίρα* της Λιτβινοβα θεωρήθηκε ως η καλύτερη ταινία μιούζικαλ της χρονιάς.

Την 21η Μαρτίου 2009 ένας β'-πλευρoς δίσκος με τίτλο *Z-Πλευρές* διέρρευσε στο διαδίκτυο.

Τον Ιούνιο 2010 η Ζεμφίρα έγραψε στην επίσημη ιστοσελίδα της: «*Διακοπές τέλος*» και ανακοίνωσε μια μίνι-περιοδεία για την προώθηση της πολυτελούς έκδοσης των πρώτων τριών δίσκων της (*Ζεμφίρα*, *Συγχώρεσέ Με Αγάπη Μου* και *14 Εβδομάδες Σιωπής*). Την 1η Αυγούστου τραγούδησε 4 κομμάτια στη συναυλία κλεισίματος του ποπ-μουσικού διαγωνισμού *Νέο Κύμα*. Ήταν η πρώτη εμφάνισή της από τον Ιανουάριο του 2009. Οι ίδιες ρυθμίσεις που εφαρμόστηκαν σε αυτήν την εμφάνιση χρησιμοποιήθηκαν και στη μίνι-περιοδεία τον Σεπτέμβριο που περιλάμβανε 5 πόλεις: την Αγία Πετρούπολη, την Αικατερινούπολη, το Μινσκ, το Κίεβο και τη Μόσχα. Οι κριτικοί παραδέχθηκαν ότι τα παλιά της τραγούδια ακούστηκαν πιο ρυθμικά και έμοιαζαν με ντέμο επίδειξης λόγω του νέου μινιμαλιστικού στυλ των ρυθμίσεων. Τον Οκτώβριο η Ζεμφίρα συμμετείχε σε δύο συναυλίες με τίτλο «20 Χρόνια χωρίς KINO» στη Μόσχα και την Αγία Πετρούπολη, που ήταν αφιερωμένες στη μνήμη του Βίκτορ Τσόι. Η εμφάνισή της με 4 διασκευές τραγουδιών του Τσόι θεωρήθηκε από ορισμένους δημοσιογράφους ως η πιο αξιοσημείωτη ερμηνεία του προγράμματος.

Την Παραμονή της Πρωτοχρονιάς 2011 η τηλεοπτική εκδοχή των δύο συναυλιών που έγιναν στη Μόσχα τον Σεπτέμβριο 2010, μία στο Crocus City Hall και μία στο Ινστιτούτο Στρελκα, μεταδόθηκαν από το τηλεοπτικό κανάλι *Dohzd'* (Βροχή). Το βίντεο ήταν σκηνοθεσίας της Ρενάτα Λιτβίνοβα. Στη συνέχεια, η τραγουδίστρια ενημέρωσε τους θαυμαστές της ότι ο 6ος δίσκος της θα κυκλοφορήσει κατά το φθινόπωρο του 2011. Την 15η Απριλίου παρουσιάστηκε το πρώτο σίνγκλ *Bez shansov* (Καμία Πιθανότητα) στο Ράδιο Nashe. Κατά τη διάρκεια των επόμενων τριών μηνών έκανε τρεις εμφανίσεις: την 28η Μαΐου η Ζεμφίρα έλαβε μέρος στο διεθνές ροκ φεστιβάλ *Maxidrom* μαζί με τους Prodigy, Adam Lambert, Korn, Brainstorm και άλλους καλλιτέχνες,  την 3η Ιουνίου άνοιξε την παράσταση της τελετής απονομής Βραβείων του *Muz-TV* στο Ολυμπιακό στάδιο,  και την 23 Ιουλίου η Ζεμφίρα τραγούδισε στο *Αφίσα Πικνίκ*, ένα υπαίθριο φεστιβάλ στη Μόσχα. Κατά τη διάρκεια της παράστασης παρουσίασε ένα νέο τραγούδι με τίτλο «*Χρήμα*». Τον Απρίλιο 2013, στην συναυλία της στο Κίεβο, εμφανίστηκε στο πλευρό αρκετών σημαντικών μορφών του Ουκρανικού χώρου του θεάματος, όπως ο Svyatoslav Vakarchuk.

Δισκογραφία
-----------

### Άλμπουμ

* *Ζεμφίρα* (Земфира) (1999)
* *Συγχώρεσέ Με, Αγάπη Μου* (Прости Меня Моя Любовь) (2000)
* *14 Εβδομάδες Σιωπής* (14 Недель Тишины) (2002)
* *Βεντέτα* (Вендетта) (2005)
* *Ζεμφίρα Ζωντανά* (2006)
* *Ευχαριστώ* (Спасибо) (2007)
* *Z-Πλευρές* (2009)
* *Ζεμφίρα Ζωντανά2* (2010)
* *Να Ζεις μέσα στο Κεφάλι Σου* (Жить в твоей голове) (2013)
* *διαχωριστική γραμμή* (Бордерлайн) (2021)
* *Ωχ* (Ах) (extended play, 2021)

### Σίνγκλς

* *Χιόνι* (Снег (Sneg)) (1999)
* *Αντίο* (До Свидания (svidania)) (2000)
* *Κυκλοφορία* (Трафик (Trafik)) (2001)
* *10 Αγόρια* (10 мальчиков (10 mal'chikov)) (2008)
* *Καμία Πιθανότητα* (Без шансов (Bez shansov)) (2011)
* *Χρήμα* (Деньги (Den'gi)) (2012)
* *Καφές Κρασί* (Кофевино (Kofevino)) (2013)

Φιλμογραφία
-----------

* *Θεά: Πώς Ερωτεύτηκα* (Богиня: Как я полюбила) (2004)
* *Το Πράσινο Θέατρο στη Ζεμφίρα* (Зелёный театр в Земфире) (2008)
* *Μόσχα. Κρόκος/Στρέλκα* (Москва.Крокус/Стрелка) (2010)

Βραβεία και Υποψηφιότητες
-------------------------


**Ευρωπαϊκά Μουσικά Βραβεία MTV**| Έτος | Υποψήφιος / έργο | Βραβείο | Αποτέλεσμα |
| --- | --- | --- | --- |
| 2001 | Ζεμφίρα | Καλύτερη Ρωσική Εμφάνιση | Υποψήφια |
| 2005 | Υποψήφια |
| 2013 | Κέρδισε |
| Καλύτερη Ανατολικοευρωπαϊκή Εμφάνιση | Υποψήφια |

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 327245.
2. 1 2 3 4 5  www.rg.ru/2010/09/03/zemfira.html.
3. ↑  «Zemfira in Paris». vdest.fr. Αρχειοθετήθηκε από το πρωτότυπο στις 11 Ιανουαρίου 2014. Ανακτήθηκε στις 29 Απριλίου 2013.
4. ↑  «Европа Плюс | Europa Plus - Музыкальная радиостанция Европа Плюс. Радио №1 в России». Europaplus.ru. Ανακτήθηκε στις 15 Νοεμβρίου 2012.
5. ↑  Сервисы РОЛ (στα Ρωσικά). Rol.ru. Ανακτήθηκε στις 15 Νοεμβρίου 2012.
6. ↑  «Радиостанция "Эхо Москвы" / Передачи / Аргентум / Воскресенье, 06.03.2005: Земфира». *web.archive.org*. 12 Απριλίου 2008. Αρχειοθετήθηκε από το πρωτότυπο στις 12 Απριλίου 2008. Ανακτήθηκε στις 26 Μαρτίου 2019. CS1 maint: Unfit url (link)
7. ↑  «Ъ-Газета - Диски». Kommersant.ru. Ανακτήθηκε στις 15 Νοεμβρίου 2012.
8. ↑  «Земфира. Вендетта - Издания МК». Mk.ru. Ανακτήθηκε στις 15 Νοεμβρίου 2012.
9. ↑  «гБСЙХ.пС - гелтхпю - юКЭАНЛ: бЕМДЕРРЮ». Zvuki.ru. Ανακτήθηκε στις 15 Νοεμβρίου 2012.
10. ↑  «Земфира теперь на DVD. Все ролики популярной певицы. - журнал Rolling Stone». Rollingstone.ru. Αρχειοθετήθηκε από το πρωτότυπο στις 7 Οκτωβρίου 2011. Ανακτήθηκε στις 15 Νοεμβρίου 2012.
11. ↑  «Земфира - "Zemfira.DVD" - Новости рока NEWSmusic.ru». *Web.archive.org*. 15 Μαρτίου 2012. Αρχειοθετήθηκε από το πρωτότυπο στις 15 Μαρτίου 2012. Ανακτήθηκε στις 14 Δεκεμβρίου 2017.
12. ↑  «Προμνησία». *Βικιπαίδεια*. 2019-01-27. .
13. 1 2 3  «Земфира - Официальный сайт». *web.archive.org*. 15 Αυγούστου 2007. Αρχειοθετήθηκε από το πρωτότυπο στις 15 Αυγούστου 2007. Ανακτήθηκε στις 26 Μαρτίου 2019. CS1 maint: Unfit url (link)
14. ↑  «Портрет Земфиры на пленке». Cultradio.ru. Αρχειοθετήθηκε από το πρωτότυπο στις 28 Μαρτίου 2012. Ανακτήθηκε στις 15 Νοεμβρίου 2012.
15. ↑  «Фильм "Зеленый театр в Земфире" выйдет на Dvd и в формате Blue Ray». GAY.RU. Αρχειοθετήθηκε από το πρωτότυπο στις 25 Μαρτίου 2012. Ανακτήθηκε στις 15 Νοεμβρίου 2012.
16. ↑  Юкейяюмдп Тхкхлнмнб. «Олимпийский в Земфире». Lenta.ru. Ανακτήθηκε στις 15 Νοεμβρίου 2012.
17. ↑  «Новости NEWSru.com :: В Москве прошла церемония вручения премий за музыкальную "неформатность"». Newsru.com. Ανακτήθηκε στις 15 Νοεμβρίου 2012.
18. ↑  «Земфира - "Zemfira.DVD" - Новости рока NEWSmusic.ru». *Web.archive.org*. 15 Μαρτίου 2012. Αρχειοθετήθηκε από το πρωτότυπο στις 15 Μαρτίου 2012. Ανακτήθηκε στις 14 Δεκεμβρίου 2017.
19. ↑  Елена ЛАПТЕВА, Мария РЕМИЗОВА (19 Σεπτεμβρίου 2010). «Земфира навсегда //». Kp.ru. Ανακτήθηκε στις 15 Νοεμβρίου 2012.
20. ↑  07.09.2010, юМРНМ оерпсмхм (гбсйх пс). «Гбсйх.Пс - Гелтхпю - Лефдс Опнвхл, Ксвье Бяеу». Zvuki.ru. Ανακτήθηκε στις 15 Νοεμβρίου 2012.
21. ↑  11.10.2010, пЮДХТ йюьюонб (гбсйх пс). «гБСЙХ.пС - йнмжепр - оНОПНАСИ ЯОЕРЭ, ЙЮЙ бХЙРНП жНИ». Zvuki.ru. Ανακτήθηκε στις 15 Νοεμβρίου 2012.
22. ↑  Фото: Сергей Михеев / Коммерсантъ (13 Οκτωβρίου 2010). «Ъ-Газета - Общественно значимое "Кино"». Kommersant.ru. Ανακτήθηκε στις 15 Νοεμβρίου 2012.
23. ↑  «Ъ-Деньги - Полный ящик "огоньков"». Kommersant.ru. Ανακτήθηκε στις 15 Νοεμβρίου 2012.
24. ↑  «Maxidrom: Мизантропичная Земфира и все-все-все Maxidrom Новости шоу-бизнеса». Newsmusic.ru. 30 Μαΐου 2011. Αρχειοθετήθηκε από το πρωτότυπο στις 15 Μαρτίου 2012. Ανακτήθηκε στις 15 Νοεμβρίου 2012.
25. ↑  «Земфира станет хедлайнером премии МУЗ-ТВ - Новости - Общество - Интерфакс». Interfax.ru. Ανακτήθηκε στις 15 Νοεμβρίου 2012.
26. ↑  24.07.2011, дЕД гбсйюпэ (гбсйх пс) (24 Ιουλίου 2011). «гБСЙХ.пС - гелтхпю - кЧАЪР ДЕМЭЦХ ЦНЯОНДЮ». Zvuki.ru. Ανακτήθηκε στις 15 Νοεμβρίου 2012.
27. ↑  «Земфира немножко обиделась на Киев». *Kp.ua*. Αρχειοθετήθηκε από το πρωτότυπο στις 19 Απριλίου 2013. Ανακτήθηκε στις 14 Δεκεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζεμφίρα** |

* Επίσημος ιστότοπος
* Κανάλι στο YouTube
* Ένα άρθρο για τη Zemfira από το 2000
* Τα λυρικά των τραγουδιών της Ζεμφίρα μεταφρασμένα στα αγγλικά και σε άλλες γλώσσες
* Η Ζεμφίρα στο Forbes.ru
* Δισκογραφία Zemfira στο Discogs

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43962990
* **Europeana**: agent/base/74665
* LCCN: no2002025371
* ISNI: 0000 0000 4118 3158
* GND: 123956498
* MusicBrainz: 7f5c2724-07d4-4bb8-856c-5e2928f77d9e

 |

 |